

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXI/2017**

**Dňa: 29.03.2017**

**K bodu programu:** **č. 4**

**Názov materiálu: Schválenie spolufinancovania projektu „Komunitné centrum Podsadek – zmena dokončenej stavby“ a výdavkov nad rámec finančného limitu projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **r u š í**

uznesenie č. 509 z rokovania MsZ č. XX/2017 dňa 23.02.2017 v plnom znení.

1. **s c h v a ľ u j e**
2. predloženie žiadosti o nenávratný finančný príspevok (ďalej len *„ŽoNFP“*) za účelom realizácie projektu „Komunitné centrum Podsadek – zmena dokončenej stavby“ realizovaného v rámci výzvy Ministerstva vnútra SR kód výzvy: OPLZ-PO6-SC613-2016-2, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
3. zabezpečenie finančných prostriedkov na povinné spolufinancovanie projektu, t. j. min. 5 % z celkových oprávnených výdavkov,
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

Dňa 16.3.2017 obdržalo Mesto Stará Ľubovňa Výzvu na doplnenie žiadosti o nenávratný finančný príspevok. Riadiaci orgán nás vyzval na doplnenie projektovej dokumentácie, tak aby spĺňala podmienky výzvy na bezbariérovosť komunitného centra (ďalej len *„KC“*), t. j. žiadateľ je povinný zabezpečiť prístup imobilných občanov na II. NZP, čim naplní požiadavku o bezbariérovosti KC v súlade s princípmi univerzálneho navrhovania, ktoré sú definované Vyhláškou MŽP SR č. 532/2002 Z. z.

Pôvodná výška celkových rozpočtovaných nákladov na investíciu bude upravená aj v dôsledku prieskumov trhu na jednotlivé plánované verejné obstarávania materiálno-technického vybavenia KC. Výsledné hodnoty „Vyhodnotenia prieskumu trhu – výpočet mediánu“ budú prenesené do celkového rozpočtu projektu vrátane jednotlivých častí a príloh žiadosti o nenávratný finančný príspevok.

Maximálna výška pomoci pre realizáciu komunitného centra s maximálnymi nárokmi na priestory a pre zvolený typ aktivity – Podpora modernizácie a rekonštrukcie komunitných centier je na úrovni **257 500,00 €**. Celkové rozpočtované náklady na investíciu sú vo výške **....... €**. Z uvedeného vyplýva, že celkové oprávnené výdavky sú vyššie ako rozpočet vypočítaný na základe benchmarku/finančného limitu o **........ €**.